রাজন্য ফিরে আসতেই সমরেশ তার রুটিন ওয়ার্ক শুরু করলো। রাজন্য বললো, ১৫ তারিখ রাত্রি আটটা নাগাদ সে দাসবাবুদের বাড়িতে যায় মনিকাদেবীর মোবাইল ফোন ফেরত দিতে। কিছুদিন আগে সেটি ওনার হাত থেকে পড়ে ডিসপ্লে আউট হয়ে গিয়েছিল। তাই রাজন্যর পরিচিত কোনো দোকান থেকে সারিয়ে আনার জন্য সেটা ওকে দিয়েছিলেন। কিন্তু যখন ও ওখানে পৌঁছায় তখন তিনজন--মানে দাসবাবু, মনিকাদেবী ও দাসবাবুর ভাই মিলে এত চিৎকার চেঁচামেচি করছিলেন যে রাজন্য কিছু না বলেই ফিরে আসে। ও দোতলায় উঠে দেখে বসার ঘরে সবাই মিলে চেঁচিয়ে ঝগড়া করছে! তাই ও আবার সিঁড়ি দিয়ে নিচে নেমে আসে।